**Ministru kabineta noteikumu projekta "****Par Sadarbības memorandu par valstu un iestāžu frankofonajām iniciatīvām (2019.–2022. gadam)"   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Par Sadarbības memorandu par valstu un iestāžu frankofonajām iniciatīvām (2019.–2022. gadam)" (turpmāk – noteikumu projekts) mērķis ir:  - nodrošināt valsts budžeta iestādēs nodarbinātajiem franču valodas apmācības kā profesionālās pilnveides iespēju laikposmā no 2019. gada 1. augusta līdz 2022. gada 31. decembrim;  - sniegt ieguldījumu augsti kvalificēta un profesionāla valsts budžeta iestāžu personāla attīstībā;  - izmantot iespēju piesaistīt ārvalstu līdzfinansējumu Latvijas valsts pārvaldes kapacitātes paaugstināšanā.  Plānotais noteikumu projekta spēkā stāšanās laiks ir 2019. gada 1. augusts |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir sagatavots, pamatojoties uz Ministru kabineta 2018. gada 6. marta sēdes protokollēmuma (prot. Nr. 14 44. §) "Informatīvais ziņojums par daudzgadīgu franču valodas apmācības programmu Latvijas valsts budžeta iestādēs laikposmā no 2019. gada līdz 2022. gadam" (turpmāk – protokollēmums) 2. un 3. punktu un 6.1. apakšpunktu, ar kuru saskaņā Ministru kabinets ir konceptuāli atbalstījis Starptautiskās Frankofonijas organizācijas (turpmāk – SFO) līdzfinansētās daudzgadīgās franču valodas apmācību programmas īstenošanu un administrēšanu laikposmā no 2019. līdz 2022. gadam, tādējādi nodrošinot valsts budžeta iestāžu darbinieku izglītības un profesionālās kvalifikācijas paaugstināšanu, sagatavojot augsti kvalificētu un profesionālu personālu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija ir SFO novērotājvalsts kopš 2008. gada. Šis statuss nodrošina gan divpusēju, gan daudzpusēju Latvijas un SFO valstu sadarbību. Daļa no saistībām, ko Latvija ir uzņēmusies kā SFO novērotājvalsts, ir franču valodas apguve un tās lietojuma veicināšana valsts pārvaldē. 2018. gada 31. decembrī noslēdzās Latvijas Republikas, SFO, Albānijas Republikas, Armēnijas Republikas, Bulgārijas Republikas, Horvātijas Republikas, Ēģiptes Arābu Republikas, Grieķijas Republikas, Ungārijas, Lietuvas Republikas, Rumānijas un Slovēnijas Republikas 2015. gada 10. oktobrī Erevānā parakstītā Sadarbības memoranda par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" (apstiprināts ar Ministru kabineta 2015. gada 29. septembra noteikumiem Nr. 551 "Par Sadarbības memorandu par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" ietvaros") darbības termiņš. Valsts kanceleja virza noteikumu projektu izskatīšanai Ministru kabinetā steidzamības kārtībā, lai nodrošinātu SFO izstrādātā Sadarbības memoranda par valstu un iestāžu frankofonajām iniciatīvām (2019.–2022. gadam) (turpmāk – memorands) parakstīšanu, kā arī lai nodrošinātu SFO apstiprinātajā Latvijas frankofonās iniciatīvas projektā iekļauto saistību izpildi un franču valodas mācību procesa organizēšanu valsts budžeta iestādēs nodarbinātajiem laikposmā no 2019. gada 1. augusta līdz 2022. gada 31. decembrim.  Detalizēts SFO līdzfinansētās franču valodas apmācību programmas valsts budžeta iestādēs nodarbinātajiem sasniedzamo mērķu izklāsts un pamatojums tika ietverts 2018. gada 6. marta Ministru kabineta sēdes informatīvajā ziņojumā "Pardaudzgadīgu franču valodas apmācības programmu Latvijas valsts budžeta iestādēs laikposmā no 2019. gada līdz 2022. gadam" (protokollēmums).  2018. gada 9. maijā SFO apstiprināja iesniegto Latvijas frankofonās iniciatīvas projektu, kurā izvirzītas valsts prioritātes un identificēti praktiskās darbības virzieni frankofono vērtību nostiprināšanai un ieviešanai nacionālā līmenī. Saskaņā ar protokollēmuma 4. punktu 2018. gada 20. septembrī Valsts kanceleja sadarbībā ar Ārlietu ministriju iesniedza SFO daudzgadīgās franču valodas apmācības programmas pieteikumu (Latvijas valsts frankofonās iniciatīvas projektu, kā arī ārlietu ministra parakstītu vēstuli, kurā pausta piekrišana memoranda nosacījumiem). Tādējādi Latvijas valsts ir to SFO novērotājvalstu vidū, kurām konkursa kārtībā piešķirtas tiesības parakstīt memorandu un īstenot ilggadējo franču valodas apmācību programmu, pilnveidojot valsts budžeta iestādēs nodarbināto profesionalitāti un paaugstinot viņu konkurētspēju starptautisko un diplomātisko attiecību jomā, kurā nepieciešamas svešvalodu zināšanas. Memorands pēc būtības turpinās un nodrošinās darbu, kas iesākts ar 2011. gada 16. septembrī Latvijas Republikas valdības, SFO, Francijas Republikas valdības, Luksemburgas Lielhercogistes un Beļģijas franču kopienas parakstīto Memorandu par daudzgadīgu franču valodas apmācības programmu Latvijas valsts pārvaldes iestādēs un kas turpināts ar 2015. gada 10. oktobrī Erevānā parakstīto Sadarbības memorandu par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" ietvaros.  Memorands paredz, ka novērotājvalstīm sava franču valodas apmācību programma jāfinansē vismaz 50 % apmērā, līdz ar to franču valodas apmācību pilnvērtīgai norisei memoranda ietvaros 2019.–2022. gadā ir nepieciešams valsts budžeta līdzfinansējums. Ņemot vērā, ka SFO sniegtais līdzfinansējums franču valodas apmācību norisei ir atbilstošs Likumā par budžetu un finanšu vadību iekļautajai ārvalstu finanšu palīdzības definīcijai, valsts budžeta līdzfinansējuma daļu apmācību programmas īstenošanai 2019.–2022. gadā 300 887 *euro* apmērā (attiecīgi 47 180 *euro* 2019.gadā un 84 569 *euro* katru nākamo gadu)ir paredzēts pieprasīt Ministru kabineta 2010. gada 18. maija noteikumos Nr. 464 "Noteikumi par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" noteiktajā kārtībā.  Memorands paredz katru gadu nodrošināt franču valodas apmācības ap 200–300 valsts budžeta iestādēs nodarbinātajiem, tādējādi darbiniekus sagatavojot darbam ar starptautiskiem jautājumiem franču valodā – vienā no Eiropas Savienībā izplatītākajām darba valodām – un paaugstinot valsts budžeta iestāžu personāla profesionālo kapacitāti. Memoranda īstenošanas ietvaros paredzēti franču valodas ekstensīvie kursi, intensīvās valodas apmācības nodarbības, kā arī tematiskie nozaru semināri. Parakstot memorandu, partnervalstis apņemas veicināt daudzvalodību valsts pārvaldē, ieviešot franču valodu kā vienu no valodām, kas iekļautas konkursa prasībās pieņemšanai darbā diplomātiskajā dienestā, kā arī piešķirot diplomātiem un ierēdņiem iespēju apgūt franču valodu bez pārtraukuma un atzīstot franču valodas zināšanas par vienu no diplomātu un ierēdņu karjeras izaugsmes kritērijiem.  Memoranda saistību izpildē iesaistītās puses: SFO franču valodas apmācību programmas nacionālā koordinatora funkcijas pilda Valsts kanceleja, mācību praktisko norisi nodrošina Valsts administrācijas skola sadarbībā ar publiskā iepirkuma procedūrā izvēlētu mācību pakalpojumu sniedzēju |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja, Ārlietu ministrija, Valsts administrācijas skola, Starptautiskā Frankofonijas organizācija |
| 4. | Cita informācija | 2019. gada 26. jūnijā no SFO telefoniski un e-pastā saņemta informācija, ka memoranda tekstā veikti vairāki tehniski labojumi: 1. panta 3. rindkopa papildināta ar atsauci "pour une IFN” (latv. *par IFN*), tekstā vārds "organisations" aizvietots ar vārdu "Organisations", sākot ar 5. pantu mainīta kļūdainā pantu numerācija, kā arī vairākos pantos dzēstas atsauces uz "Initiatives francophones d’Etablissement/IFE" (latv. *Iestāžu frankofonās iniciatīvas projektiem/IFI*). Attiecīgie labojumi veikti arī memoranda tulkojumā latviešu valodā |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz valsts budžeta iestādēs nodarbinātajiem kā sabiedrības mērķgrupu, kurai tiek sniegtas profesionālās pilnveides iespējas, kā arī uz memoranda saistību izpildē iesaistītajām pusēm – Valsts kanceleju un Valsts administrācijas skolu |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | ***0*** | ***28 348*** | ***0*** | ***45 256*** | ***0*** | ***45 256*** | ***45 256*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *28 348* | *0* | *45 256* | *0* | *45 256* | *45 256* |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | ***0*** | ***75 528*** | ***0*** | ***129 825*** | ***0*** | ***129 825*** | ***129 825*** |
| 2.1. valsts pamatbudžets | *0* | *75 528* | *0* | *129 825* | *0* | *129 825* | *129 825* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | ***0*** | ***-47 180*** | ***0*** | ***–84 569*** | ***0*** | ***–84 569*** | ***–84 569*** |
| 3.1. valsts pamatbudžets | *0* | *-47 180* | *0* | *–84 569* | *0* | *–84 569* | *–84 569* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 47 180 | X | 84 569 | X | 84 569 | 84 569 |
| 5. Precizēta finansiālā ietekme | X | **0** | X | **0** | X | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins | SFO līdzfinansējums 2019. gadā 28 348 *euro* apmērā un 2020.–2022. gadā 45 256 *euro* apmērā katru gadu tiks plānots kā ārvalstu finanšu palīdzības ieņēmumi. SFO līdzfinansējums paredzēts izdevumiem par precēm un pakalpojumiem | | | | | | |
| 6.2. detalizēts izdevumu aprēķins | Nepieciešamais Latvijas finansējums: **2019., 2020., 2021. un 2022. gadā izdevumi kopā 300 887 *euro* (47 180 *euro* 2019.gadā un 84 569 *euro* katru nākamo gadu)**, no tiem:  1) atlīdzībai 1,5 amata vietām (nacionālajam koordinatoram un asistentam) 2019. gadā 17 389 *euro*, tai skaitā atalgojumam 14 013 *euro*; 2020.–2022. gadā 37 299 *euro* katru gadu, tai skaitā atalgojumam 30 058 *euro*;  2) precēm un pakalpojumiem 2019. gadā 28 348 *euro*, tai skaitā grupu nodarbībām 14 911 *euro*, sarunvalodas kursiem 1 253*euro,* individuālajām nodarbībām 3 200 *euro*, reģionālajam semināram 4 600 *euro*, terminoloģijas kursam 912 *euro*, DFP eksāmena organizēšanai 3 472 *euro*;  2020.–2022. gadā 45 256 *euro* katru gadu, tai skaitā grupu nodarbībām 29 822 *euro*, sarunvalodas kursiem 2 507 *euro,* individuālajām nodarbībām 3 200 *euro*, tematiskajam semināram 1 248 *euro*, terminoloģijas kursam 912 *euro*, DFP eksāmena organizēšanai 7 567 *euro*,  3) citi izdevumi – administratīvajiem izdevumiem un sabiedriskajām attiecībām 2019. gadā 1 443 *euro*, 2020.–2022. gadā 2 014 *euro* katru gadu.  Latvijas finansējumu veido:   * Latvijas līdzfinansējums 50 % apmērā: precēm un pakalpojumiem 2019. gadā 28 348 *euro* un 2020.–2022. gadā 45 256 *euro* katru gadu; * izdevumi programmas administrēšanas vajadzībām, t. sk. atlīdzībai 2019. gadā 17 389 *euro* un 2020.–2022. gadā 37 299 *euro* katru gadu; administratīvajiem izdevumiem un sabiedriskajām attiecībām 2019. gadā 1 443 *euro* un 2020.–2022. gadā 2 014 *euro* katru gadu | | | | | | |
| 7. Amata vietu skaita izmaiņas | Noteikumu projekts šo jomu neskar | | | | | | |
| 8. Cita informācija | Latvijas finansējums normatīvajos aktos noteiktajā kārtībā tiks pieprasīts no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Memorands ir turpinājums līdz šim īstenotajai franču valodas apmācību programmai |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja, Valsts administrācijas skola |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Ministru prezidenta vietā –

Ministru prezidenta biedrs,

tieslietu ministrs J. Bordāns

Vizē:

Valsts kancelejas direktors J. Citskovskis

1844

Kiršteina 67082930

liga.villija.kirsteina@mk.gov.lv